Lys våken – profetier fram mot NT

**Medvirkende:**

* Forteller
* Prest
* Noah
* Sara
* Abraham
* Moses
* David
* Jesaja
* Mika
* Døperen Johannes

**Rekvisitter:**

- Kapper til alle

- Dyr til Noah

- Pute til Sara

- Stav til Moses

- Krone til David

- Ropert til profetene

*Forteller i svart*

*Instruksjoner i rødt*

*Replikker i blått*

**Manus:**

Innledning (stikkord):

Skapelse. Syndefall. Gud gir seg ikke.

Guds løfter: Alt skal bli bra.

Noen løfter ble oppfylt.

Andre løfter pekte fremover i tid.

Etter hvert: Løfter om at det skulle komme en frelserkonge, en Messias.

Rød tråd.

Hvem er det som får disse løftene? Hvem er det Gud bruker? Nå skal vi få møte noen sentrale skikkelser i GT.

(Trommer – Noah kommer opp midtgangen. Trommene stanser når han er fremme hos fortelleren.)

Hvem er du?

Noa: Jeg er Noah.

Noah?!

Noah: Husker du ikke meg? Det var jo meg som bygde båten!

Prest/forteller: Gud sa til Noah: Du skal bygge en stor båt. Den skal hete arken. Når storflommen kommer skal du og din familie, og to dyr av hvert slag, gå inn i arken og bli berget. Noah gjorde som Gud sa, selv om folk lo hånlig av ham. De hadde snudd ryggen til Gud og ville ikke høre på hans ord. Så kom flommen. Noahs familie og en masse dyr gikk inn i arken. De ble reddet. Noahs ark er siden blitt et symbol på kirka. Kirka er som en stor båt som vi kan gå om bord i og bli reddet. Etter flommen satte Gud en stor regnbue på himmelen. Den var et tegn på hans løfte om at en slik flom skulle han aldri mer sende over jorda. Gud ville aldri gi opp menneskene. Det kan vi tenke på når vi ser på regnbuen: Gud gir oss aldri opp!

(Trommer – Noah går ut i sakrestiet. Abraham og Sara kommer inn – litt langsomt, de er både gamle og gravide – fra våpenhuset.. Trommene stanser når de er fremme hos fortelleren.)

Hvem er dere?

Abraham: Jeg er Abraham.

Sara: Og jeg er Sara, kona hans.

Hvorfor ser dere så glade ut? Skal dere ha barn?

Abraham: Ja, endelig skal vi få en baby, en sønn!

Sara: Selv om vi er over 90 år!

Prest/forteller: Dra fra landet ditt, sa Gud til Abraham, dra til det landet jeg vil vise deg! Jeg vil gi deg en stor slekt, like tallrik som stjernene på himmelen. Og i deg skal alle slekter på jorden velsignes. Abraham gjorde som Gud sa. Han brøt opp fra landet sitt, tok med seg kona Sara, og dro til det landet som i dag heter Israel. I mange år ventet Abraham og Sara på å få barn. Etter mange år kom endelig lille Isak, begynnelsen på en stor slekt. Men foreløpig var det bare en liten gruppe mennesker på jorden som kjente Gud og trodde på ham. Men Guds store mål var blitt tydelig: At alle folkeslag skulle bli kjent med ham, med den sanne Gud, og tro på ham.

(Trommer mens Abraham og Sara går ut. Moses kommer inn.)

Hvem er du?

Moses: Moses

Moses?!

Moses: Moses med De 10 bud, vet du. De står der oppe!

Prest/forteller: Ja, Moses fikk De 10 bud av Gud. Men før det skjedde det mye dramatisk i Moses sitt liv. Gud hadde utvalgt ham til å lede Israelsfolket ut av slaveriet i Egypt. Husker dere at Gud delte havet så folket kunne gå tørrskodd over til den andre siden? Den siste natten før folket skulle dra fra Egypt, slaktet de lam og strøk blodet på dørkarmene sine for å bli reddet fra. Hvert år siden feiret folket påske til minne om utferden fra Egypt. Og så, en helt spesiell påske, lot Jesus seg spikre opp på et kors. Nå er det hans blod som redder oss fra straff og død.

(Trommer når Moses går ut. David kommer høytidelig ut fra sakrestiet. Tar en runde nedom folk før han kommer til fortelleren. Trommer stanser.)

Hvem er du?

David: Jeg er kong David.

Ja, jeg ser du har krone på hodet.

David: Jeg er den viktigste kongen som Israel noen gang har hatt!

Prest/forteller: Ja, kong David gikk inn i historien som en idealkonge. Han levde ca år 1000 f.Kr. David var både en dyktig konge som gjorde landet stort og sterkt – og samtidig visste han at han var avhengig av Gud. Herren er min hyrde, sang han. Gud er den som leder meg gjennom livet. I tiden etter David gikk det dårligere med landet. Til slutt gikk det veldig dårlig. Men Gud lovet dem at en gang skulle det komme en frelserkonge, en ny David...

(Trommer. David tar en runde nedom folk før han går ut. Trommer stanser når han er ute.)

Forteller: Om profetene – de ropte inn i sin samtid, kjeftet på de dårlige kongene som kom etter David, trøstet folket. Budskap om ham som skulle komme. [Prest], kan ikke du lese de der fine ordene om at lyset skulle komme.

Presten leser Jes 9,2 og 6

Hvem var det som skrev det?

Jesaja (dukker opp på galleri): Det var meg! (Blir stående)

Og så står det et sted at frelserkongen skulle bli født i Betlehem?

Prest: Jo! Lese fra Mika 5

Hvem var det som skrev det?

Mika (dukker opp på galleriet ved siden av Jesaja): Det var meg!

Kom ned!

(Trommer mens de skynder seg ned med roperten. Trommene slutter når de er fremme hos fortelleren.)

Så dere er altså profeter. Hva heter dere?

Jesaja: Jeg heter Jesaja.

Mika: Jeg heter Mika.

Fortelleren, med henvisning til roperten: Og så roper dere ut budskapet deres. Det er bra!

(Trommer mens profetene går ut. Døperen Johannes kommer oppover kirkegulvet. Trommene slutter når han er fremme hos fortelleren)

Hvem er du?

Døperen Johannes: Johannes.

Hvilken Johannes?

Døperen Johannes: Døperen Johannes. Jeg er en stemme som roper i ødemarken: Rydd vei for Herren! Vend om til ham!

Nå skjer det snart?

Døperen Johannes: Ja, nå er han rett rundt hjørnet!

Døperen Johannes, denne villmannen fra ødemarken, var den siste i rekken av profeter som pekte frem mot Jesus. Han står akkurat på overgangen mellom Det gamle testamentet og Det nye testamentet. Han pekte tydeligere på Jesus enn noen andre.

(Trommer mens Døperen Johannes går ut. To barn bærer inn krybben. Trommene stanser når den er på plass.)

Her begynner NT. Og vi har nettopp begynt et nytt kirkeår. Adventstiden har begynt. Fortsettelse følger. Gjennom det året som ligger foran oss skal vi følge Jesus gjennom livet hans, død, seier... Som ringer i vann.